་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་རྫོགས།

པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཆེད་དུ་གྲུབ་ཐོབ་རི་ལ་དཀར་གྱི་བསྒོམ་ལུང་ཕྱག་ལེན་དང་བཅས་པ་གསན་སྙམ་པའི་འདུན་པ་རྩེ་གཅིག་པ་མཛོད།།
དེ་དེ་ཡང་གདམས་པ་འདིའི་ལོ་རྒྱུས་ཅུང་ཞིག་གླེང་ན།གྲུབ་པའི་དབང་ཕྱུག་དམ་པ་ཐང་སྟོང་རྒྱལ་པོ་དེ་ཉིད།དཔལ་ལྕགས་ཟ་མ་རི་བོ་ཆེའི་རྩེ་ལ་ཏིང་ངེ་འཛིན་ལ་བཞུགས་པའི་ཚེ།
སྐབས་ཞིག་ན།སྔར་མ་བྱུང་ཞིང་ཕྱིས་འབྱུང་བར་མི་འགྱུར་བའི་ནམ་མཁའ་ལ་འཇའ་དང་འོད་དང་སྒྲ་ལ་སོགས་པ་ལྟས་ཁྱད་པར་ཅན་དུ་མ་བྱུང་བས་གྲུབ་ཐོབ་ཆེན་པོས་འདི་ཅི་ཡིན།
སྙམ་དུ་དགོངས་པའི་ཚེ།ཏིང་ངེ་འཛིན་གྱིས་བརྟགས་པས།རིག་འཛིན་ཆེན་པོ་པདྨ་འབྱུང་གནས་ཀྱི་ཐུགས་རྗེའི་འོད་ཟེར་དུ་རིག་སྟེ།ནམ་མཁའི་མཐོང་ལ་གཟིགས་པས།ཨོཾ་
རྒྱན་གྱི་ཡུལ་ནས་འོད་སྐྱ་ཐལ་ལེ་བ་དར་ལམ་བརྐྱང་བ་ལྟ་བུའི་སྣ་ལ།མཁའ་འགྲོ་མ་སྐུ་མདོག་དཀར་སེར་དམར་ལྗང་ཞལ་གཅིག་ཕྱག་གཉིས་མ།གཡས་ཌཱ་མ་རུ་འཁྲོལ་ཞིང་།
གཡོན་ཐོད་པ་བདུད་རྩིས་གང་བའི་སྟེང་ན་སྨན་གྱིས་གང་བའི་པར་བུ་བསྣམས་ཞིང་།གྲུ་མོ་ན་ཁ་ཊྭཱཾ་བཀལ་བ་བརྐྱངས་བསྐུམས་གར་སྟབས་མཛད་ཅིང་བྱོན་ནས།མཁའ་འགྲོ་མ་དེ་རྣམས་

ཀྱི་ནང་ནས་དབུས་མའི་ཞལ་ནས།དཔའ་བོ་ཆེན་པོ་ཁྱེད་ཀྱིས་འགྲོ་བ་སེམས་ཅན་ཐམས་ཅད་ཀྱི་སེམས་ཀྱི་སྡུག་བསྔལ་རྣམས་ཞི་བར་མཛད་པ་ལ་བདག་ཀྱི་དེ་ཡི་རང་མོད།ད་ནི་ལུས་ཀྱི
ནད་ཐམས་ཅད་སེལ་བའི་གདམས་པ།ཚེགས་ཆུང་ལ་དོན་རྒྱ་ཆེ་བ་ཡུལ་དུས་གནས་སྐབས་དང་མཚུངས་པའི་མན་ངག་ཟབ་མོ་འདི་ཉེ་མས་སུ་ལོངས་ལ་འགྲོ་བའི་དོན་རྒྱ་ཆེན་པོ་གྱིས་ཤིག་གསུངས།
དུག་་ལ་སོགས་པ་ལ་ཕན་པའི་གདམས་པ་འགའ་ཞིག་གནང་ཡང་གདུལ་བྱའི་དབང་གིས་རྩལ་དུ་མ་བཏོན་ལ།འདིར་ནད་བརྒྱ་སྨན་གཅིག་གི་གདམས་པ་རྣམས་རྫོགས་པར་གདུལ་བྱའི་དུས་ཐབས
ཀྱི་དབང་གིས་རྩལ་དུ་བཏོན་པ་ཡིན།དེ་ལྟ་བུའི་གདམས་པ་ཟབ་མོའི་ཕྱག་ལེན་དང་བཅས་པ་རྩ་བའི་བླ་མའི་བར་དུ་བརྒྱུད་པའི་སྲོལ་མ་ཉམས་པར་བཞུགས་པ་འདི་ཉིད་ཀྱི་བསྒོམ་ལུང་ཕྱག་ལེན་དང་།
བཅས་འབུལ་བ་ཡིན་པས།ཐོག་མར་བསྒོམ་ལུང་གི་སླད་དུ་དམིགས་པ་འདི་བཞིན་དུ་མཛོད།བླ་མ་དང་དཔལ་ཐང་སྟོང་རྒྱལ་པོ་དབྱེར་མ་མཆིས་པ་སྐུ་མདོག་སྨག་ནག་རལ་པའི་ཐོར་ཅོག་ཅན།ཞལ་
གཅིག་ཕྱག་གཉིས་པ།ཕྱག་གཡས་མཆོག་སྦྱིན་གྱི་ཕྱག་རྒྱ་དང་།གཡོན་ཚེའི་བུམ་པ་བསྡམས་པ།ཞབས་གཉིས་རྒྱལ་པོ་རོལ་པོའི་སྟབས་སུ་བཞུགས་པའི་སྤྱི་བོར་པད་འདབབཞི་

དབུས་དང་བཅས་པ་ལ་ཡེ་ཤེས་ཀྱི་མཁའ་འགྲོ་སྡེ་ལྔ་དཀར་སེར་དམར་ལྗང་མཐིང་གའི་མདོག་ཅན།།ཞལ་གཅིག་ཕྱག་གཉིས་མ།གཡས་ཌཱ་མ་རུ་དང
གཡོན་ཐོད་པ་བསྣམས་པ།གྲུ་མོ་ན་ཁ་ཊྭཱཾ་ག་བཀལ་བ་ལ་དར་དང་རིན་པོ་ཆེས་བརྒྱན་པ་ལྔ་བཞུགས་པའི་དབུས་ཀྱི་གཙོ་མོའི་སྤྱི་གཙུག་ཏུ་ཡི་དམ་ཐུགས་རྗེ་ཆེན་པོ་འཕགས་པ་སྤྱན་རས་གཟིགས་སྐུ
མདོག་གངྒ་རི་ལྟར་དཀར་བ་ཞལ་གཅིག་ཕྱག་བཞི་པ།ཕྱག་དང་པོ་གཉིས་ཐུགས་ཀར་ཐལ་མོ་སྦྱར་བ།འོག་མ་གཉིས་ཤེལ་ཕྲེང་དང་པད་དཀར་འཛིན་པ།དར་དང་རིན་པོ་ཆེའི་རྒྱན་གྱིས
སྡུད་པ།རི་དྭགས་ཀྱི་པགས་པས་ནུ་མ་གཡོན་པ་བཀབས་པ།ཞབས་གཉིས་རྡོ་རྗེའི་སྐྱིལ་ཀྲུང་གིས་བཞུགས་པར་གསལ་བཏབ་ནས་གསོལ་བ་དྲག་ཏུ་བཏབ་པས།དེའི་མཐུས་ལྷ་
རྣམས་ཡས་ནས་རིམ་གྱིས་རང་བཞིན་འཆི་བ་མེད་པ་བདུད་རྩིའི་རྣམ་པར་ཞུ་ཞིང་གཅིག་ལ་གཅིག་ཐིམ་ནས་མཐར་སློབ་དཔོན་གྱི་སྤྱི་གཙུག་ཏུ་ཐིམ་པས་སློབ་དཔོན་ཉིད་ལྷ་དང་བླ་མ་ཀུན་འདུས་སུ་གྱུར།།
དེ་སླར་ཡང་འབྲུ་བཅུད་ནས་སློབ་དཔོན་གྱིས་ཧུབ་གང་གསོལ་བས།ཐུགས་རྗེ་བྱིན་རླབས་ནུས་མཐུ་ཐམས་ཅད་ཞལ་གྱི་སྒོ་ནས་འོད་དང་བཅས་པ་སྐྱ་ཆིལ་སྟེ་ཐོན་འབྲུ་བཅུད་ལ་ཐིམ།དེ་ཉིད་།

ཁྱེད་རང་གིས་འཐུང་བས་སློབ་དཔོན་གྱི་བདུད་རྩི་ཐམས་ཅད་ཁྱེད་རང་གི་རྒྱུད་ལ་ཐིམ་ནས་རྩ་བརྒྱུད་བླ་མ་ལྷ་དང་བཅས་པའི་ཐུགས་རྗེ་བྱིན་རླབས་ནུས་མཐུ་ཐམས་ཅད་རང་གི་རྒྱུད་ལ་ཞུགས་བྱུང་སྙམ་པའི་འདུན
པ་མཛད་ནས་འབྲུ་བཅུད་ཀྱི་བདུད་རྩི་འདི་ལྷག་མ་མ་ལུས་པར་འཐུང་བར་ཞུ།ཞེས་བརྗོད་ཅིང་བདུད་རྩི་སྦྱིན།དེ་ནས་གཞུང་ཚིགས་བཅད་མའི་ལུང་འབོག།ལུང་ཚར་བ་དང་།
སློབ་དཔོན་གྱིས་མེ་ཏོག་འཐོར་ཞིང་།རྒྱལ་བ་སྨན་གྱི་བླ་མ།སྦྲུལ་སྐུ་པདྨ་འབྱུང་གནས།ཡེ་ཤེས་ཀྱི་མཁའ་འགྲོ་མཆེད་ལྔ།གྲུབ་པའི་དབང་ཕྱུག་ཐང་སྟོང་རྒྱལ་པོ་ལ་སོགས་རྩ་བ་དང
བརྒྱུད་པར་བཅས་པའི་བླ་མ་དམ་པ་རྣམས་ཀྱིས་དད་ལྡན་འདི་རྣམས་རང་རྒྱུད་སྨིན་ཅིང་འགྲོ་དོན་འབྱུང་བར་བྱིན་གྱིས་བརླབ་ཏུ་གསོལ།ཞེས་ལན་གསུམ་བརྗོད།།
གཉིས་པ་ཕྱག་ལེན་བསྟན་པ་ལ་གསུམ།སྦྱོར་བ་རིལ་བུ་སྦྱར་ཐབས།དངོས་གཞི་བྱིན་གྱིས་རློབ་ཚུལ།རྗེས་བཏང་ཚུལ་ཕན་ཡོན་དང་བཅས་པའོ།།དང་པོ་ནི།འདུ་བ་སྤྱི
སྙོམས་ཨ་རུ་ར་གསེར་མདོག་བཅུ་དྲུག།སྲིད་པའི་བཅུད་བསྡུས་ཅོང་ཞི་སྟེ།དེ་ཡང་ཕོ་ལ་མོ་ཅོང་།མོ་ལ་ཕོ་ཅོང་།གཉིས་ཀ་ལ་མ་ནི་ང་ཙོང་ཞི་བསྔགས་པས་དམིགས་ཕྱེ་སྟེ།

བཏང་པོའམ།སྤྲི་ཁྱབ་ཏུ་ཕོ་ཅོད་རྟ་སོ་བཅག་པ་ལྟ་བུ་ཉིད་བཏང་བ་ཕྱག་ལེན་དུ་མཛད་པས་ཆ་གསུམ།།ཀུན་བྱེད་རྒྱལ་པོ་རྩ་བའི་ཡི་གེའི་མཚན་བུར་སྔོ།
སྨན་ཞེས་པ་ཙམ་ལས་གསོལ་བར་མ་གསུངས་པས།ཟུར་ལུགས་སྤང་རྩི་དོ་བོ།བྱང་ལུགས་ཧོང་ལེན།གཞན་འགའ་ཞིག་གིས་རེ་སྐོན་ལའང་ངོས་འཛིན་སྲོལ་བཅས་ནད་
གཞི་དང་བསྟུན་པའི་བཏང་ལུགས་བྱས་ཀྱང་མི་འགལ་རུང་།བརྒྱུད་པ་འདིའི་ཕྱག་བཞེས་སུ་སྤང་རྩི་དོ་བོ་ལ་བཞེད་པས་ཆ་གསུམ།རིན་ཆེན་སྙིང་པོ་བྲག་ཞུན་ལྷད་མེད་ཆ་ཕྱེད་གཉིས།།
ཁོང་ནད་ཀྱི་གཉེན་པོའི་སྨན་པུཥྐར་མཱུ་ལ་སྟེ་ཁམས་དུས་ཆ་གསུམ།།ཁ་བསྒྱུར་རིགས་བཏང་ན་ཆ་རེ་རྣམས་རྩི་བཞིན་དུ་བཏགས།གྲུབ་ཐོབ་ཆེན་པོ་ནས་བརྒྱུད་པ་བར་མ་ཆད་པ་ལས་བྱུང་བའི
ཕེབ་གཏའི་རིགས་ཡོད་ན་བསྲེ།མེ་ཏོག་བཅུད་ཅེས་སྦྲང་རྩིས་མགོ་བསྡུས་ལ་རིལ་བུ་ཆུང་ན་བྲ་རིལ་ཙམ་དང་།ཆེན་སྲན་འཕོས་ཙམ་དྲིལ།རེ་ཆགས་ཐེམས་པར་བྱས་ལ་སྐམ་པ་དང་རིན
པོ་ཆེའི་སྣོད་དམ།ཐོད་པ་མཚན་ལྡན་གྱི་ནང་དུ་བླུགས།སྟེགས་ཀྱི་ཁར་འབྲུ་དཀར་གྱི་གཡུང་དྲུང་རིས་བྲིས་པའི་དབུས་སུ་བཀོད།ཁ་དར་དམར་པོས་བཅད་ལ་བཞག་གོ།།གཉིས་པ་ནི།

དག་བསྐྱེད་ཐུགས་རྗེ་ཆེན་པོ་ཕྱག་བཞི་པ་གཙོ་རྐྱང་སོགས་གང་ཡང་རུང་པའི་སྒོམ་བཟླས་སྔོན་དུ་འགྲོ་བས།མདུན་གྱི་རིལ་བུའི་ཞལ་ཁེབས་བསལ།རང་གི་ཐུགས་ཀ་ནས་ཁྲོ་བོ་བདུད་རྩི་འཁྱིལ།།
བབཔའི་ཚོགས་དཔག་ཏུ་མེད་པ་སྤྲོས་ཏེ་རྫས་ཀྱི་མ་དག་པའི་ཉེས་པ་ཐམས་ཅད་བསངས་ཤིང་བཤེགས་རྣམས་རྒྱང་རིང་དུ་བསྐྲད་པར་གྱུར།ཨ་མྃ་ཏ་བཟླ་ཞིང་གུ་གུལ་གྱིས་བདུག།ཡུངས
ཀར་གྱིས་བྲབ།སྭ་བྷཱ་བས་སྦྱང་།།འོད་གསལ་སྟོང་ཉིད་སྙིང་རྗེའི་ངང་།།བྷྲྀ་ལས་རིན་ཆེན་སྣོད་མཆོག་ཏུ།།ཁ་དོག་དྲི་རོ་ནུས་བཅུད་ཀུན།།པུན་ཚོགས་སྨན་གྱི་རིལ་བུས་
གང་།།དེ་དབུས་ཟླ་བའི་དཀྱིལ་འཁོར་སྟེང་།།དབུས་སུ་རྡོ་རྗེ་མཁའ་འགྲོ་མཐིང་།།ཤར་དུ་སངས་རྒྱས་མཁལ་འགྲོ་དཀར།།ལྷོ་རུ་རིན་ཆེན་མཁའ་འགྲོ་སེར།།ནུབ་ཏུ།
པདྨ་མཁའ་འགྲོ་དམར།།བྱང་དུ་ལས་ཀྱི་མཁའ་འགྲོ་ལྗང་།།ཀུན་ཀྱང་ཞལ་གཅིག་ཕྱག་གཉིས་མ།།གཡས་པས་རིན་ཆེན་ཌཱ་མ་རུ།།གཡོན་པས་བདུད་རྩིའི་ཐོད་པ
བསྣམས།།བརྐྱངས་བསྐུམས་གར་སྟབས་ཁ་ཊྭཱཾ་འཁྱུད།།དར་དང་རིན་ཆེན་རུས་པས་བརྒྱན།།འོད་ཟེར་སྣ་ལྔའི་ཀློང་ན་བཞེངས།།དབུས་ཀྱི་གཙོ་མོའི་སྤྱི་གཙུག་ཏུ།།ཡི་དམ་ཐུགས

རྗེ་ཆེན་པོ་ནི།།དཀར་གསལ་ཞལ་གཅིག་ཕྱག་བཞི་པ།།རྩ་ཕྱག་ཐུགས་ཀར་ཐལ་མོ་སྦྱར།།འོག་མ་ཤེལ་ཕྲེང་པད་དཀར་བསྣམས།།དར་དང
རིན་ཆེན་རྒྱན་གྱིས་མཛེས།།ཞི་འཛུམ་མཚན་དཔེའི་འོད་ཟེར་འཕྲོ།།།སྣང་སྟོང་འཇའ་ཚོན་ལྟ་བུའི་སྐུ།།དམ་ཚིག་ཡེ་ཤེས་དབྱེར་མེད་པ།།སྐད་ཅིག་དྲན་རྫོགས་གསལ་བར
གྱུར།ཅེས་གསལ་བཏབ་ལ།།ཨོཾ་མ་ཎི་པདྨེ་ཧཱུྃ།སྟོང་ཕྲག་གཅིག་བཟླ།མཐར་ཐལ་མོ་སྦྱར་ལ།ཡི་དམ་ཐུགས་རྗེ་ཆེན་པོ་
ཡིས།།རིལ་བུ་མཐོང་ཐོས་དྲན་རེག་ཀུན།།རྒྱུ་འབྲས་ནད་རྣམས་སེལ་བྱེད་པའི།།བདུད་རྩིར་བྱིན་གྱིས་བརླབ་ཏུ་གསོལ།།ཐུགས་རྗེ་ཆེན་པོ་བདུད་རྩིར་ཞུ།།ཡེ་ཤེས་མཁའ།།
འགྲོ་ལྔ་ལ་ཐིམ།།དེ་རྣམས་ཐུགས་ཀའི་འོད་ཟེར་གྱིས།།ཕྱོགས་བཅུའི་ཞིང་ཁམས་ཁྱབ་པར་འཕྲོས།།བརྟན་གཡོའི་སྨན་བཅུད་དྲངས་མ་དང་།།རྩ་གསུམ་རིག་འཛིན་ཆོས་
སྐྱོང་གི།།ཐུགས་རྗེའི་བྱིན་རླབས་ནུས་མཐུ་ཀུན།།སྤྱན་དྲངས་སོ་སོའི་སྐུ་ལ་ཐིམ།།དེ་ལས་བདུད་རྩིའི་རྒྱུན་བབས་པ།།རིལ་བུ་རྣམས་དང་དབྱེར་མེད་འདྲེས།།སྨན་།

གྱི་བདུད་རྩི་མཆོག་ཏུ་གྱུར།།ཨོཾ་བུདྡྷ་ཌཱ་ཀི་ནཱི།བཛྲ་ཌཱ་ཀི་ནཱི།རཏྣཱ་ཌཱ་ཀི་ནཱི།པདྨ་ཌཱ་ཀི་ནཱི།ཀྲརྨ་ཌཱ་ཀི་ནི།ཨོཾ་ཨཱཿཧཱུཾ།ཞེས་ལྔ་བརྒྱ་བཟླས་པས།
ཡེ་ཤེས་མཁའ་འགྲོ་རིགས་ལྔ་ཡིས།།སོགས་གོང་ལྟར་གསོལ་བ་གདབ།།མཁའ་འགྲོ་ལྔ་ཡང་བདུད་རྩིར་ཞུ།།སྨན་གྱི་རིལ་བུར་ཐིམ་པ་ཡིས།།མཐོང་ཐོས་དྲན་རེག་འགྲོ་བ
རྒྱུ་འབྲས་ནད་རྣམས་སེལ་བྱེད་པའི།།ཡེ་ཤེས་བདུད་རྩིའི་མཆོག་ཏུ་གྱུར།།དབྱངས་གསལ་དང་རྟེན་འབྲེལ་སྙིང་པོ་ལན་མང་དུ་བཟླས་པའི་མེ་ཏོག་གཏོར་ལ་བྱིན་རླབས་ཀྱི།།
རྒྱུན་བརྟན་པར་བྱ།།གང་དག་ཕྱོགས་བཅུའི་འཇིག་རྟེན་ན།།སེམས་ཅན་ནད་པ་ཇི་སྙེད་པ།།དེ་དག་བདག་གི་བསོད་ནམས་ཀྱིས།།ནད་མེད་པ་དེ་དགའ་ཐོབ་པར་ཤོག།
བདག་དང་སྨན་འདིའི་རྗེ་གྲུབ་ཐོབ་ཆེན་པོའི་གསུང་།མིང་ཙམ་གྱིས།།འགྲོ་བ་ཀུན་གྱི་ལུས་སེམས་ཀྱི།།ནད་དང་སྡུག་བསྔལ་རབཞི་ནས།།བདེ་བ་དམ་པ་ཐོབ་པར
ཤོག།བདག་གི་སྨོན་ལམ་སྟོབས་དག་དང་།།རྒྱལ་བ་སྲས་བཅས་སྦྱིན་སྟོབས་དང་།།ཆོས་ཀྱི་དབྱིངས་ཀྱི་སྟོབས་རྣམས་ཀྱིས།།ཇི་སྲིད་འཁོར་བ་མ་སྟོངས་པར།།

འགྲོ་དོན་ཇི་ལྟར་སྨོན་པ་བཞིན།།འབད་མེད་ལྷུན་གྱིས་གྲུབ་པར་ཤོག།ཅེས་སོགས་པ་སྔོ་སྨོན་དང་།བགེགས་རིགས་སྟོང་ཕྲག
བརྒྱད་ཅུ་ཞི་བ་དང་།།སོགས་ཤིས་བརྗོད་རྒྱས་པར་བྱ་ཞིང་མེ་ཏོག་གི་ཆར་དབབ།པར་བུ་ལྟ་བུའི་སྣོད་བཟང་པོར་བླུགས་ལ་རླུང་མི་འཆོར་བར་ཚགས་བྱའོ།།གསུམ་
བ་ནི།དེ་ལྟར་སྦྱར་ཞིང་བསྒྲུབས་པའི་རིལ་བུ་དེ་ཉིད།ལྔ།བདུན།དགུ་སོགས་ནད་སྟོབས་དང་སྦྱར་ལ་ཚ་བའི་རིགས་ལ་ཆུ་བསིལ།གྲང་བ་ལ་ཆང་།སྤྱིར་བཏང
ཆུ་བསྐོལ་ཚ་མོས་ཕུལ་ལ་བཏང་བས།སྨན་གྱི་ནུས་པ་དང་།སྔགས་ཀྱི་བྱིན་རླབས་གཉིས་འཚོགས་པའི་རྟེན་ཅིང་འབྲེལ་པར་འབྱུང་བའི་མཐུ་བསམ་གྱིས་མི་ཁྱབ་པས།རིལ
བུ་བརྟེན་པ་དང་།དྲི་ཚོར་བ་ཚུན་ཆད་ཀྱང་སྤྱིར་ནད་ཐམས་ཅད་ཞི།།གདོན་ཀུན་ལས་གྲོལ།།ལུས་ཟུངས་དང་ཚེ་དང་བསོད་ནམས་རྒྱས་པ་སོགས་གནས་སྐབས་དང་།།
མཐར་ཐུག་འཕགས་མཆོག་ཐུགས་རྗེ་ཆེན་པོའི་ཕྲིན་ལས་ཀྱིས་ཁྱབ་པས་འཁོར་བ་དང་ངན་སོང་གི་སྡུག་བསྔལ་ལས་ཐར་པས་མཚོན་ཕན་ཡོན་མཐའ་ཡས།ཁྱད་པར་ཁྲག

མཁྲིས་བད་ཀན་སྐྱ་སྨུག།ཕོ་ནད་གསར་རྙིང་།རིམས་དང་ཚད་གསར་སོགས་ལ་ཤིན་ཏུ་ཕན་ཅིང་།ནད་གཞན་གང་ལའང་མི་གནོད་པ་མྱོང་བས་གྲུབ།འདི་ཁོ་ནས་ནད་ཐམས་
ཅད་གསོ་བའི་སྨན་གྱི་གྲུབ་ཐོབ་རིག་པ་འཛིན་པ་ད་ལྟའི་བར་རྒྱུན་མ་ཆད་པར་བྱུང་བས་ཀྱང་ཤིན་ཏུ་ཡིད་ཆེས་པའི་གནས་སུ་བཟུང་ངོ་།།ནད་སོ་སོར་ཁ་བསྒྱུར་བྱ་ཚུལ་ནི་གཞུང་ངུ་གསལ་ལ།
སེ་བའི་མེ་ཏོག་བུད་ཆེར་བསྟན་པ་རིལ་དཀར་པད་སྡོང་མ་ཞེས་བད་མཁྲིས་ལ་ཤིན་ཏུ་ཕན་ནོ།།དེ་ལྟར་ན་དཔལ་གྲུབ་པའི་དབང་ཕྱུག་ཐང་སྟོང་རྒྱལ་པོ་ལ་ཡེ་ཤེས་ཀྱི་མཁའ་
འགྲོ་སྡེ་ལྔས་དངོས་སུ་ཕུལ་བའི་ནད་བརྒྱ་སྨན་གཅིག་རིལ་བུ་དཀར་པོའི་བསྒོམ་ལུང་ཕྱག་ལེན་དང་བཅས་པ་ལེགས་པར་ཕུལ་བ་ཡིན་པ་བྱང་ཆུབ་སེམས་ཀྱི་རྩིས་ཟིན་པའི་སྒོ་ནས་རང་གཞན
གྱིགྱི་དོན་རྒྱ་ཆེན་པོ་མཛད་པར་ཞུ།དཔོན་སློབ་ལྷན་དུ་བསྔོ་སྨོན་ཤིས་བརྗོད་རྒྱས་པར་བྱའོ།།ཞེས་རྗེ་གྲུབ་ཐོབ་ཆེན་པོའི་ལུགས་ཀྱི་རིལ་བུ་དཀར་པོའི་བསྒོམ་ལུང
ཡན་ཆད་ཡིག་ཆ་རྙིང་པ་ལ།ཕྱག་ལེན་གྱི་གསལ་བྱེད་ཁ་འགེངས་པ་དང་བཅས་མང་དུ་ཐོས་པའི་སྤོང་བ་པ་འཇམ་དབྱངས་མཁྱེན་བརྩེའི་དབང་པོས་དག་པར་བྲིས་པའི་དགེ་བས

མཁའ་ཁྱབ་ཀྱི་འགྲོ་ཀུན་རྒྱུ་དང་འབྲས་པུའི་ནད་ཀྱི་གདུང་བ་མཐའ་དག་ཞི་ཞིང་།།སྨན་པ་ཆེ་མཆོག་ཐམས་ཅད་གཟིགས་པའི་གོ་འཕང།
མྱུར་དུ་ཐོབ་པའི་རྒྱུར་གྱུར་ཅིག།།མངྒ་ལ།།།ལས་དང་གློ་བུ་ར་རྐྱེན་ལས་གྱུར་པ་ཡི།།
གདོན་དང་ནད་དང་འབྱུང་པོའི་འཚེ་བ་སོགས།།སེམས་ཅན་ཡིད་མི་བདེ་བའི་ནད་རྣམས་ཀུན།།སྐྲ་འཇིག་རྟེན་ཁམས་སུ་འབྱུང་བར་མ་གྱུར་ཅིག།ཇི་ལྟར་གཤེད་མས་འཁྲིད་པའི་གསད།།
བྱ་བཞིན།།སྐད་ཅིག་གཅིག་ལ་ལུས་སེམས་འབྲལ་བྱེད་པའི།།སྲོག་འཕྲོག་ནད་ཀྱི་སྡུག་བསྔལ་ཇི་སྙེད་པ།།འཇིག་རྟེན་ཁམས་སུ་འབྱུང་བར་མ་གྱུར་ཅིག།འཆི་བདག
གཤིན་རྗེའི་ཁ་ནང་ཆུད་པ་ལྟར།།ནད་ཀྱི་མིང་ཙམ་ཐོས་པས་སྒེག་བྱེད་པའི།།ཉིན་གཅིག་པ་དང་རྟག་པའི་རིམས་སོགས་ཀྱིས།།ལུས་ཅན་ཀུན་ལ་གནོད་པར་མ་གྱུར
ཅིག།གནོད་པའི་བགེགས་རིགས་སྟོང་ཕྲག་བརྒྱད་ཅུ་དང་།།གློ་བུར་ཡེ་འདྲོགས་སུམ་བརྒྱ་དྲུག་ཅུ་དང་།།བཞི་བརྒྱ་རྩ་བཞིའི་ནད་ལ་སོགས་པ་ཡིས།།

ལུས་ཅན་ཀུན་ལ་འཚེ་བར་མ་གྱུར་ཅིགལུས་སེམས་བདེ་བ་མ་ལུས་འཕྲོགས་བྱེད་པའི།།འབྱུང་བཞི་འཁྲུགས་པའི་སྡུག་བསྔལ་ཇི་སྙེད་པ།།མ་ལུས་ཞི་ཞིང
མདངས་སྟོབས་ལྡན་པ་དང་།།ཚེ་རིང་ནད་མེད་བདེ་སྒྱིད་ལྡན་པར་ཤོག།བླ་མ་དཀོན་མཆོག་གསུམ་གྱི་ཐུགས་རྗེ་དང་།།མཁའ་འགྲོ་ཆོས་སྐྱོང་སྲུང་མའི་ནུས་
མཐུ་དང་།།ལས་འབྲས་བསླུ་བ་མེད་པའི་བདེན་སྟོབས་ཀྱིས།།།བསྔོ་བ་སྨོན་ལམ་བཏབ་ཚད་འགྲུབ་པར་ཤོག།ཅེས་པ་འདི་ནི་གདན་ས་ཆེན་པོ་དཔལ་ལྡན་ས་སྦྱར་ནད་རིམས་མི་
གཅིག་པ་སྣ་ཚོགས་བྱུང་བར།སྔགས་བོན་རྣམས་ཀྱིས་མདོས་གཏོར་སྨན་སྔགས་སྲུང་བ་སོགས་གང་བསྲུབས་ཀྱང་མ་ཕན་པར་གདན་ས་